માંડલ તાલુકાના વોકળામાંથી પુષ્કળ લોકો રેતી ચોરી કરે છે આ વોકળો માંડલ તાલુકાના ઢેઢાસણા ગામેથી પણ નિકળે છે અંહી સૌ વધારે રેત ખેંચાઈન આવતી હોય છે જેના કારણે આ જગ્યાએ રેતી ભરવાવાળાનો મારો રહે છે અને કેટલાક માથા ભારે તત્વો આવા લોકોને થોડા ઘણા પૈસા લઈને રેતી ભરવા દે છે જાણે કે કુદરતી સંપતિ એમના વડીલોએ વસાઈ હોય એવી રીતે લોકોને રેત ભરવા દે છે અને આ રેત ભરી જનારા  પણ એવુ માનતા હોય છે કે આ લોકો આપણી સાથે છે માટે કોઈ કશુ કરી નહી શકે આ ઢેઢાસણા ગામના સરપંચ દ્રારા છેલ્લા ઘણા સમયથી ખાણ ખનીજ વિભાગને લેખિતમાં રજુઆત કરાઈ હતી કે અમારા ગામમાંથી નિકળતા વોકળામાંથી કેટલાક માથાભારે તત્વોના ઈશારે અનેક રેતના ટ્રેકટર ભરાય છે અને કુદરતી સંપતિને લઈ જઈને ખાણ ખનીજ વિભાગ અથવા તો ઢેઢાસણા ગ્રામ પંચાયતને કોઈ કશુ આપતુ નથી અને લોકો પુષ્કળ રેતી ભરી જાય છે આવી રજુઆત સરપંચ દ્રારા અવાર નવાર થઈ હોવાના કારણે આજે સવારે ખાણ ખનીજ વિભાગના  રોયલ્ટી ઈન્સ્પેકટર અને મદદનીશ ભુસ્તર શાસ્ત્રી,દિપક કનૈયાલાલ પટેલ,તેમની ટીમ સાથે આ ઢેઢાસણા ગામના વોકળામાં છાપો મારીને ૩ ટ્રેકટર રેતના ભરાતા ઝડપી લીધા હતા અને માંડલ પોલીસને બોલાવીને આ ૩ ટ્રેકટર ડીટેઈન કરાયા હતા અને આ ટ્રેકટરવાળાને ઈ. મેમો પકડાયો હતો આ ૩ ટ્રેકટર પૈકી ૧ ટ્રેકટર માંડલ તાલુકાના એંદલા ગામનુ હતુ અન્ય ૧ ટ્રેકટર સોલગામ ગામનુ હતુ અને ત્રીજુ ટ્રેકટર દેત્રોજ તાલુકાના કુકવાવ ગામનુ હતુ એકાએક ખાણ ખનીજ વિભાગના અધિકારીઓએ છાપો મારતા ખનન માફીયાઓમાં ફફડાટ પેસી ગયો હતો અને આજરોજ માંડલમાં રેતીના ટ્રેકટરો જે ફરતા જોવામાં આવતા તે આજ જોવામાં ન હતા આવ્યા આમ તો માંડલ તાલુકામાં સતત રેતના ટ્રેકટર અને ડમ્પરો ફેરા મારતા જોવામાં આવતા પણ આજ આ ટ્રેકટરો અને ડમ્પરોને વિરામ મળી ગયો હતો.